**הנחיות כלליות למילוי טופס בקשה למעונות לסטודנטים רווקים**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים**. **יש להכין מראש את כל המסמכים הרלוונטיים בקבצי jpg אוpdf בלבד**. במידה שתיעצר בעת המילוי עקב חוסר במסמך מסוים, תצטרך להתחיל מחדש.

כל ניסוח בלשון זכר מיועד לסטודנטים ולסטודנטיות במידה שווה.

הפסקת לימודים, חופשת לימודים או סיום לימודים, מבטלים לאלתר את זכות המגורים.

**טופס זה מיועד לסטודנטים חדשים. הרישום למעונות לסטודנטים ותיקים הסתיים.**

בקשה למעונות באתר - <https://dean.technion.ac.il/dormitories/> בכפתור רישום למעונות, רישום לסטודנט ותיק.

מספר בקשות יישלחו באופן מדגמי לבדיקת אמינות הנתונים.

**שימו לב:**

* יש למלא את הבקשה עבור הסמסטר שבו מבקשים לגור במעונות.
* השדות המסומנים בכוכבית הינם שדות חובה.
* מסמכים לבקשה יש לצרף בהקשה על – Attachments
* סטודנטים חדשים מקבלים מעונות תחתון/עמים.

בקשות שיבוץ – ניתן למלא רק אם הינך בודד בארץ או בעל נכות של 50% ומעלה. **שימו לב:** ניתן לבקש את מעונות: קנדה, משופצים, מזרח ישן, מזרח חדש, נווה אמריקה.

**מצבים רפואיים:**

* **סטודנטים בעלי מוגבלות**, יצרפו אישור רשמי הכולל את אחוזי הנכות (משרד הביטחון/ביטוח לאומי/משרד העבודה והרווחה והשירותים הציבוריים). 50% נכות ומעלה – זכאות אוטומטית למעונות.
* אם הנך נדרש **להתאמות נגישות** בשל היותך אדם עם מוגבלות, ניתן לפנות למשרד המעונות לא יאוחר מ- 14 יום מקבלת הודעת הזכאות על המעונות. ככל שהבקשה תוגש לאחר 14 יום, ההתאמה תסופק במידת האפשר.

**התאמת מעונות עפ"י מצב רפואי:**

סטודנטים שנרשמו למעונות ומבקשים התאמה לאור מצבם הרפואי מתבקשים למלא:

טופס בקשה לאבחנה (יש להוריד מאתר המעונות).

ויתור על סודיות רפואית (יש להוריד מאתר המעונות).

את הטפסים יש לשלוח למייל [med\_requests@technion.ac.il](mailto:med_requests@technion.ac.il) בצירוף מסמכים רפואיים רלבנטיים. ללא מסמכים לא ניתן יהיה לתת חוות דעת. המידע יועבר לרופא הטכניון ותשובה תשלח במייל מהמשרד. החלטת רופא הטכניון הינה סופית וקובעת.

***סטודנט שיעזוב את המעונות במהלך הסמסטר יישלם שכר דירה עד סוף אותו סמסטר.***

***תשובות לבקשת המעונות – תשלחנה בדואר האלקטרוני.  
באחריות הסטודנט לעקוב אחר כל ההודעות הנשלחות ממשרד המעונות.   
ניתן לעקוב אחר מצב הבקשה באתר המעונות תחת "מצב בקשה".***